钦定古今图书集成/明伦汇编/官常典/第614卷 > 路邕
## 钦定古今图书集成/明伦汇编/官常典/第614卷 > 路邕

按《魏书良吏传》：“邕，阳平清渊人。世宗时，积功劳，除齐
州东魏郡太守，有惠政。灵太后诏曰：‘邕莅政清勤，善
绥民俗。比经年俭，郡内饥馑，群庶嗷嗷，将就沟壑。而
邕自出家粟，赈赐贫窘，民以获济。虽古之良守，何以
尚兹？宜见霑锡，以垂奖劝。可赐龙厩马一匹，衣一袭，
被褥一具，班宣州镇，咸使闻知’。”邕以善治民，稍迁至
南青州刺史而卒。